สมศักดิ์ ชัยสงคราม

สมศักดิ์ ชัยสงคราม (แซมมี่; 18 ตุลาคม พ.ศ. 2481 – 18 มีนาคม พ.ศ. 2551) อดีตนักแสดงชาวไทยในบทของตัวร้าย และตัวประกอบ เจ้าของสมญา “หนวดหินลิ้นจรวด” ชื่อเล่น (แซมมี่-ได้มาสมัยไปเรียนที่อเมริกา)
สมศักดิ์ ชัยสงคราม เป็นชาวจังหวัดกาญจนบุรี เป็นนักแสดงในบทของตัวร้ายหรือตัวประกอบ ที่มักได้บทเด่นหรือเป็นตัวสีสันประกอบของเรื่องเสมอ ๆ มีเอกลักษณ์คือ โครงใบหน้ารูปสี่เหลี่ยม และไว้หนวดเหนือริมฝีปาก กับคำพูดที่ติดปากคือ "ไอ้...เยส...สะ...แม่.." เริ่มแสดงครั้งแรกจากภาพยนตร์เรื่อง ทอง ของ ฉลอง ภักดีวิจิตร ในปี พ.ศ. 2516 และผลงานเรื่องสุดท้าย คือ ซุ้มมือปืน ในปี พ.ศ. 2548 ของ สนานจิตต์ บางสะพาน ในบทของมือปืนคนสนิทของกำเนินเบิ้ม ที่รับบทโดย ธนิตย์ จิตนุกูล

**ประวัติ**
ชีวิตโชกโชนมาตั้งแต่เด็ก ๆ เกเรพอตัว แต่เรียนดี พ่อแม่จึงไม่ว่า จบม.6 ที่กาญจนบุรี เข้ามาเรียนช่างกลปทุมวันที่กรุงเทพฯ โดยแม่พามาฝากให้อยู่กับคนบ้านเดียวกันซึ่งเปิดโรงงานเครื่องยนต์แถวท่าพระ ฉะนั้น เขาจึงต้องช่วยทำงานหลังจากกลับจากโรงเรียน ภายหลังมีเพื่อนมากขึ้นก็เลยชวนกันซนแหลก จนเรียนไม่จบ ออกจากช่างกลฯตั้งแต่ปี 2 เลยต้องไปเป็นกระเป๋ารถสองแถวกรุงเทพ-หัวหิน ชีวิตตอนนั้นไม่เป็นโล้เป็นพาย มีเมียตั้งแต่อายุ 19-20 ปี มีลูกสาว 1 คน ลูกชาย 1 คน ตอนหลังโดนเกณฑ์ทหาร พอออกมาแล้ว บวชให้แม่
เมื่อแม่เสียชีวิตก็ไปทำงานที่โคราช ทำบาร์หากินกับทหารอเมริกัน เลยมีเส้นสายรู้จักกับคนอเมริกันเยอะ สุดท้ายได้ไปเรียนที่อเมริกา เรียนบริหารธุรกิจจนจบ กลับมาก็เป็นผู้จัดการบาร์อย่างเก่า หลังจากเลิกกับภริยาคนแรกแล้ว ต่อมามีเมียอีกคน (อายุไล่เลี่ยกับลูกสาวคนแรก!) มีลูกชายอีก 1 คน
ตอนเป็นผู้จัดการอยู่บาร์เดอะซัน พัฒน์พงษ์ ได้รู้จักคนในวงการหนังเยอะ มีเพื่อนเช่น กรุง ศรีวิไล, สรพงศ์ ชาตรี, ลักษณ์ อภิชาติ, ฤทธิ์ ลือชา, เศรษฐา ศิระฉายา, ภูมิ พัฒนายุทธ, ดามพ์ ดัสกร, วินิจ ภักดีวิจิตร เลยได้มาเล่นหนังในที่สุด
ข้อมูลจากหนังสือดาราภาพยนตร์ ปี 2523 และไดอารี่คู่ชีวิต ปี 2520 เผยแพร่​โดย ThaiMoviePosters
ในบั้นปลายชีวิตเมื่อไม่มีงานแสดง ได้รับการช่วยเหลือจากเพื่อนสนิทให้ดูแลคิวรถ​ลีมูซีน ที่สนามบินสุวรรณภูมิ และถึงแก่กรรมในปลายปี พ.ศ. 2551 ที่โรงพยาบาลเกษมราษฎร ด้วยอาการป่วยเส้นเลือดในสมองตีบ พิธีฌาปนกิจมีขึ้นที่วัดลาดพร้าว

**ผลงานภาพยนตร์**
 ทอง 1 (2516)- จ่าทมิฬ (2519)- มนต์เรียกผัว (2519) - ราม- นักเลงมหากาฬ (2519)- นักเลงสามสลึง (2519)- ทางเสือผ่าน (2520) - เสือศักดิ์- ขยี้มือปืน (2520)- ล่า (2520) - ย้ง- ห้าแฉก (2520) - หัวหน้าใหญ่- วีรบุรุษกุ๊ย (2520)- ดับเครื่องชน (2520) - ไอ้ใบ้- ทีใครทีมัน (2520) - ไอ้เส็ง- ตบะแตก (2520) - เคี้ยง- ไอ้ควายเหล็ก (2520) - รุม- ทรามวัยใจเด็ด (2520) - หมู่เบิ้ม- ราชสีห์ดง (2520)- 3 นัด (2520)- รุกฆาต (2520) - ก้าน บุญชุบ- ปล้นอเมริกา (2520)- ใครจะอยู่ค้ำฟ้า (2520) - มิสเตอร์เหยี่ยว- เทพบุตรต๊ะติ๊งโหน่ง (2520) - สมศักดิ์- ทองพูน โคกโพ ราษฎรเต็มขั้น (2520) - แมงดา- ไอ้คุณเฉิ่ม (2520) - เสี่ยใหญ่- ลุย (2520) - จ๊อด- กุญแจรัก (2521) - ทำนอง- ศศิมาบ้าเลือด (2521)- เละตุ้มเป๊ะ (2521) - นิวัติ- กาม (2521) - สมศักดิ์ (รับเชิญ)- 4 อันตราย (2521) - ยิ่งศักดิ์- มือปราบปืนทอง (2521)- เท่งป๊ะต๊ะติ๊งโหน่ง (2521) - สมศักดิ์- วัยแตกเปลี่ยว (2521) - หาญ- ลบลายเสือ (2521)- แสนแสบ (2521)- สยิว (2521)- ชาติผยอง (2521) - นักเลง- ผ้าขี้ริ้วหัวเราะ (2521) - แมงกาหนุ่ม- คมนักเลง (2521)- 10 ยอดแสบ (2521) - หาญ ยอดเสือ- แผ่นเสียงตกร่อง (2522)- อยู่กับก๋ง (2522) - - เซ่อบริสุทธิ์ (2522)- ยอดหญิงต๊ะติ๊งโหน่ง (2522) - สมศักดิ์- ปล้นบ้าๆ บวมส์ๆ (2522) - หัวหน้านักเลง- ไอ้คลั่งทะเลโหด (2522) - สินเธาว์- เสือภูเขา (2522) - ไอ้มะไฟ- บ้านไร่นาเรา (2522) - บุญสม- คนกลางแดด (2522)- แผลรัก (2522)- 35 กะรัต (2522) - เทพ- กำนันโพธิ์ (2522) - นายวุธ- จากครูด้วยดวงใจ (2523) - หาญ- คลื่นเสน่หา (2523) (รับเชิญ)- รักเธอสุดหัวใจ (2523) (รับเชิญ)- เป๋อจอมเปิ่น (2523)- ชั่วฟ้าดินสลาย (2523)- นายฮ้อยทมิฬ (2523) - บักสิงห์- ไอ้ขุนเพลง (2523)- เจ้าพายุ (2523) - ปลัด- ไอ้ถึกทหารโข่ง (2523)- ซุปเปอร์เก๋า (2524)- ค่าน้ำนม (2524) - โจมตีบ้านของบัว- ไอ้ค่อม (2524) - ฮอก- เฉยแหลก (2524)- สันกำแพง (2524) - เนศ- ยอดดรุณี (2524)- สายใจ (2524) - จิตติ- ผีตาโบ๋ (2524)- จู้ฮุกกรู (2524) - ศักดิ์- ไอ้หนวดเหล็ก (2524)- มหาราชดำ (2524)- ยอดรักผู้กอง (2524)- สัตว์สาวผู้น่ารัก (2525)- จ้าวนักเลงปืน (2525)- แสนซน (2525)- แม่หอยหลอด (2525)- ถล่มค่ายนรกจางซีฟู (2525) - สมศักดิ์- สายเลือดเดียวกัน (2525) - พ่อเลี้ยง- ดอกฟ้ากับเด็กวัด (2525)- ดวงตาสวรรค์ (2525) - น่าน- นี่หรือมนุษย์ (2525) - เสี่ยฆ่า- เพชรตัดหยก (2525) - มอยฟู่- แต่งกับงาน (2525) - หัวหน้ากอง- ไอ้ผางร.ฟ.ท. (2525) - ไอ้ใส- เพลิงภูหลวง (2525)- ลำตัดรำเตะ (2525)- คุณนายซาอุ (2525)- บุญยัง จับกังกำลัง 2 (2525) - ประพันธ์- ถล่มแผนจ้าวโลก (2525)- ลูกสาวนักเลง (2525)- มังกรห้าเล็บ (2526)- ไผ่ลำพอง (2526)- ยอดพยัคฆ์นักเพลง (2526) - สมศักดิ์- ดวงนักเลง (2526)- นักเลงข้าวนึ่ง (2526) - ชด- ไอ้ป.4 (ไม่มีเส้น) (2526) - พวกอันธพาล- พยัคฆ์ยี่เก (2526) - โรงลิเกกับนักเลง- ไอ้เก่ง (2526)- ลำพูนดำ (2526) - ศัตรูของเขา- ยอดอนงค์ (2526)- เจ้าสาวนักเลง (2526)- นักเลงตราควาย (2526) - ไอ้เข้ม- แหกนรกเวียตนาม (2526) - ทหารเวียดนาม- มือปืน (2526) - นายแจ่ม- เสือตกถัง (2527) - จังโก้- 1 นรกโลกันตร์ (2527) - ทอง- นักรบประจัญบาน (2527) - อาวุธ- ล็อตเตอรี่ (2527) - ไอ้ทิด- ยันต์สู้ผี (2527) - ณัฐ- คาดเชือก (2527) - อำนาจ- อิทธิฤทธิ์น้ำมันพราย (2527) - ฉิม- ข้ามากับพระ (2527) - ชายสามคนไล่ล่า- ขาวผ่องจ้าวสังเวียน (2527)- ปืนประกาศิต (2527) - ชายชาญ- เขี้ยวฉลาม (2527)- ไอ้ถึกเกณฑ์ทหาร (2527) - ทหาร- อภินิหารน้ำมันพราย (2527)- ค้างคาวทอง (2527) - ทาเคียร์- หน่วย 123 (2527) - ฆ่าตาย- นักเพลงผู้ยิ่งใหญ่ (2527) - สมศักดิ์- พรหมสี่หน้า (2527) - พวกอันธพาล- เสน่ห์สาวใช้ (2527)- ชี (2527) - ฆ่าตัวตาย- ผ่าโลง (2527) - ร.ต.อ.สมศักดิ์- ไอ้หนุ่มรถอีแต๋น (2527) - มือปีน- มือเหนือเมฆ (2527) - สด- ป.ล.ผมรักคุณ (2527) - สมศักดิ์- ยันต์สู้ปืน (2527) - คำหมาน- นวลฉวี (2528) - สัปเหร่อ- สวัสดีความรัก (2528)- ตะกวดกับคบผุ (2528)- ทับพญาเสือ (2528) - คิด- ขังหญิง (2528)- จระเข้ศรีวันทอง (2528) - อาจารย์ฟาก- เจ้าแม่ตะเคียนทอง (2528)- ระฆังผี (2528) - ดาสาปราณี- แม่หมอน้ำมันพราย (2528)- ข้ามากับดวง (2528) - เปรียบเหียบ- อินทรีสาว (2529) - เตือน- นักเลงเรียกพ่อ (2529) - ดาบตำรวจไสว แก่นกระโทก- หักเหลี่ยมแดร็กคูล่า (2529) - หัวหน้าของเขา- เปิดบัญชีฆ่า (2529) - เขิต (เจ้านายศักดิ์)- ปล้น (2529)- โอวตี่ (2529) (รับเชิญ)- ระบำผี (2529)- กำนันแหนบทอง (2529)- มือปืนคนใหม่ (2529) - อานุ- รักใคร่ (2530) - พ่อของรัน- คำมั่นสัญญา (2530) - พ่อของลิน- สายน้ำไม่ไหลกลับ (2530) - พ่อของเฟื่อง- ภูตเสน่หา (2530) - ไอ้ศักดิ์- นักฆ่าหน้าหยก (2530) - ห้าง- เดนมนุษย์ (2530) - สารวัตร- เสือภูพาน (2530) - ทีมอันธพาลของเขา- ดาวอาถรรพ์ (2531)- ฟ้าสั่งข้ามาเกิด (2531) - ชาวบ้านบางคน- ครั้งเดียวก็เกินพอ (2531) - ศักดิ์- ชาติอำมหิต (2531) - ค่ายหลัก- คู่กรรม (2531) - ตาผล- เขาชื่อกานต์ (2531) - พ่อของกานต์- เศรษฐีใหม่ (2532) - พ่อของเพียร- 7 สาวประจัญบาน (2532) - พ่อของผู้กอง- โหดทะลุฟ้า (2532) - ผู้กอง- เทวดาสั่งตาย (2532)- โหดพระกาฬ (2532) - พยัคฆ์ (หมู)- ฟ้าทลายโจร (2532) - หัวหน้าค่าย- ฆ่าดิบดิบ (2532) - สาเมธ- บ้าทะลุดิน (2532)- โคตรอำมหิต (2532) - กองทัพเวียดนาม- บ้าทะลุกัมพูชา (2532) - ผู้การ- เจาะนรกเผด็จศึก (2533) - ทหารเวียดนาม- ตัณหาน้ำมันพราย (2533) - เสน่ห์- นักชกสังเวียนเถื่อน (2533) - หัวหน้าผู้ฝึกสอนมวยไทย- ตัณหาพระจันทร์ (2533) - ผู้ใหญ่สิงห์- ปลุกป่าช้า (2533) - บุญเกิด- คนพันธุ์ดุ (2533) - ชูเกียรติ- เธอชื่อลินดา (2533) - เดช- ละเลงเลือด (2533)- คนเลี้ยงช้าง (2533) - จ่าสม ตำรวจเลว- โหดเนื้อหิน (2533) - นักฆ่าเขาใหญ่- ปุกปุย (2533) - คุณตา- ชะตาคน (2533)- เพชฌฆาตเหล็ก (2534) - อำนาจ- กะหัง (2534) - หมอกล่ำ- นักรบทมิฬ (2534) - สหายทัชสัน- ขุนพลเพลงนักเลงปืน (2534)- สัญญาใจแม่นาคพระโขนง (2535) - ไอ้เส็ง- มนต์เพลงลำน้ำพอง (2536) - สุรศักดิ์- หวานสะเด็ดเผ็ดมันส์ (2536) (รับเชิญ)- ศพ 5 ปี (2536) - ตัน- แม่นาคพระโขนง (2537) - กำนัน- พระจันทร์แดง (2537)- ข้าชื่อ..มหิงสา (2537)- ดงสมิง (2537)- บ้านผีหัวขาด (2537) - พ่อของทับ- ผีไม่มีหลุม (2538) - ไหล (พ่อของทับ)- โพธิ์หัก (2538) - บ้านของภูใจมิ่ง- 18 ฝน คนอันตราย (2540)- ช้างเพื่อนแก้ว (2546)- ช้างเพื่อนแก้ว 2 (2547)- ซุ้มมือปืน (2548) - เปี้ยบ (รับเชิญ)- 7 ประจัญบาน 2 (2548) - ผบ.สมาชิกสภาผู้แทนราษฎร

**ละคร**
 คนบาป (2535) ช่อง 5- กาในฝูงหงส์ (2535) ช่อง 5- ชมรมขนหัวลุก ตอน งานบุญสีเลือด (2538) ช่อง 5- ชมรมขนหัวลุก ตอน เตียงไม้มรณะ (2538) ช่อง 5- แผ่นดินของเรา (2539) ช่อง 5- ชมรมขนหัวลุก ตอน สัมภเวสี (2539) ช่อง 5- กองพันทหารเกณฑ์ (2540) ช่อง 5- ชมรมขนหัวลุก ตอน หลอก (2540) ช่อง 5- ชมรมขนหัวลุก ตอน ผีถ้วยเเก้ว (2540) ช่อง 5- คู่แท้ 2 โลก (2540) ช่อง 3- เผื่อใจไว้เจ็บ (2541) ช่อง 7- สะพานรักสารสิน (2541) ช่อง 3 (รับเชิญ)- ระเบิดเถิดเทิง ตอน เมียเจ้าพ่อ (2541) ช่อง 5 (รับเชิญ)- ชมรมขนหัวลุก ตอน ตายทั้งกลม (2545) ช่อง 5

**อ้างอิง**

**แหล่งข้อมูลอื่น**
หมวดหมู่:นักแสดงชายชาวไทย
2481
หมวดหมู่:บุคคลจากจังหวัดกาญจนบุรี
หมวดหมู่:คนขับรถแท็กซี่ชาวไทย